Do woan owa nu zeascht de Alanen, de wia a Rigl zwisch dem Kaspischn Mea und dem Don-Fluss voa de Hunnen glegn san. Da Ammianus Marcellinus hod gschriebm das de Alanen mid eahnana Bewoffnung und Schnölligkeid de Hunnen in nix nochgschtaundn san und da Jordanes hod gmoand das de Zwoa gleichwertig gwest warn. Oiso hod da Kaumpf zwischn de Zwoa schau a boa Jahrl audauad. Noch vü Valust vo de Alanen haum de Hunnen eahna a Treuobkumma aubotn und haums ois eignschtendige Schtämm in den Hunnenvabaund aufgnumma.